15. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 397 της 27/29 Μαΐου 1965 (ΦΕΚ Α΄ 92) Περί διατηρήσεως κλπ. Επιτροπών και Συμβουλίων της Διεθνούς Εκθέσεως Θεσσαλονίκης Ν.Π.Δ.Δ. Έχοντες υπ’ όψιν: 1)τας διατάξεις του άρθρ. 5 (παρ. 1 και 2) του Ν.Δ. 4352/64 «περί διατάξεων αφορωσών τους δημοσίους υπαλλήλους ως και περί καταργήσεως Συμβουλίων και Επιτροπών των Δημοσίων Υπηρεσιών κλπ.», 2)του άρθρ. 22 (παρ. 3 και 4) του Ν.Δ. 4373/64 «περί διαρρυθμίσεως του φόρου καταναλώσεως καπνών κλπ.», 3)του άρθρ. 14 (παρ. 3) του Νόμ. 4459/65 «περί τροποποιήσεως των διατάξεων περί φορολογίας μεταβιβάσεως ακινήτων κλπ.», 4)τας διατάξεις του Ν.Δ. 2407/53 (άρθρ. 1, 2,3) περί οργανώσεως και διοικήσεως της Διεθνούς Εκθέσεως Θεσσαλονίκης και 3326/55 (άρθρ. 1ον) περί τροποποιήσεως κλπ. ενίων διατάξεων του Ν.Δ. 2407/53, 5)το υπ’ αριθ. 14/65 πρακτικόν συνεδριάσεως του Α΄ τμήματος του Συμβουλίου Επικρατείας, 6)την υπ’ αριθ. 499/65 γνωμοδότησιν του Συμβουλίου Επικρατείας, προτάσει, των Ημετέρων Προέδρου Κυβερνήσεως και των Υπουργών Συντονισμού, Οικονομικών Εμπορίου και Εσωτερικών, αποφασίζομεν και διατάσσομεν: Άρθρ.1.-1)Το Διοικητικόν Συμβούλιον της Διεθνούς Εκθέσεως Θεσσαλονίκης, συγκροτούμενον δι’ αποφάσεως του Υπουργού Εμπορίου κατά το υπό των διατάξεων του Ν.Δ. 2407/53 ως ετροποποιήθη υπό του Ν.Δ. 3326/55 οριζόμενα συντίθεται εκ των κάτωθι επί τριετεί θητεία μελών: α)Εκ του Δημάρχου Θεσσαλονίκης. β)Εξ ενός αντιπροσώπου του Εμπορικού και Βιομηχανικού Επιμελητηρίου Θεσσαλονίκης. γ)Εξ ενός αντιπροσώπου του Επαγγελματικού Επιμελητηρίου Θεσσαλονίκης και ενός αντιπροσώπου του Βιοτεχνικού Επιμελητηρίου Θεσσαλονίκης. δ)Εξ ενός αντιπροσώπου του Τεχνικού Επιμελητηρίου Ελλάδος, προερχομένου εκ του παραρτήματος Θεσσαλονίκης. ε)Εξ ενός αντιπροσώπου του Συνδέσμου Βιομηχάνων Θεσσαλονίκης. ς)Εξ ενός αντιπροσώπου του Συνδέσμου Ελλήνων Βιομηχάνων. ζ)Εξ ενός αντιπροσώπου του Συλλόγου Βιομηχάνων Πειραιώς. η)Εξ ενός αντιπροσώπου της Ενώσεως Γεωργικών Συνεταιρισμών Νομού Θεσσαλονίκης. θ)Εξ ενός αντιπροσώπου του Συνδέσμου αντιπροσώπων ξένων Οίκων Θεσσαλονίκης. ι)Εξ ενός αντιπροσώπου του Συνδικάτου Κοινοπραξίας Ιδιοκτητών Ημερησίων Εφημερίδων Θεσσαλονίκης. ια)Εξ ενός αντιπροσώπου της Τοπικής Επιτροπής Τουρισμού Θεσσαλονίκης υποδεικνυομένου υπό ταύτης. ιβ)Εξ ενός αντιπροσώπου του Υπουργού Οικονομικών εκ των εν Θεσσαλονίκη υπηρετούντων οικονομικών υπαλλήλων. ιγ)Εξ ενός εκπροσώπου της Επαγγελματικής ή Βιοτεχνικής τάξεως, μέλους του Δ.Σ. του Οικείου Επιμελητηρίου Αθηνών οριζομένου υπό του Υπουργού Εμπορίου. ιδ)Εξ ενός εκπροσώπου του Εμπορικού Συλλόγου Θεσσαλονίκης. ιε)Εκ του αντιπροσώπου του Εργατικού Κέντρου Θεσσαλονίκης. ις)Εκ του αντιπροσώπου του Δικηγορικού Συλλόγου Θεσσαλονίκης. ιζ)Εκ δύο προσώπων εκ των μάλλον ειδικευμένων, οριζομένων υπό του Υπουργού Εμπορίου, ως και δύο τοιούτων οριζομένων υπό του Υπουργού Βορείου Ελλάδος, μετά των αντιστοίχων αναπληρωτών των. Τα οριζόμενα παρά του Υπουργού Βορείου Ελλάδος πρόσωπα δέον να διαμένουν μονίμως εν Θεσσαλονίκη. ιη)Εκ του Διευθυντού Εμπορικών Εκθέσεων (άρθρ. 8 παρ. 2 του Α.Ν. 2407/53). Δια τον Δήμαρχον Θεσσαλονίκης καθώς και δι’ έκαστον των αντιπροσώπων των Επιμελητηρίων κλπ. Οργανισμών ορίζεται και είς αναπληρωτής αυτών όστις μετέχει των συνεδριάσεων του Δ.Σ. εις περίπτωσιν απουσίας ή κωλύματος του τακτικού μέλους. Εξαιρέσει του Δημάρχου Θεσσαλονίκης, όστις υποδεικνύει και τον εκ των μελών του Δημοτικού Συμβουλίου αναπληρωτήν του, άπαντα τα λοιπά τακτικά και αναπληρωματικά μέλη του Δ.Σ. της ΔΕΘ πλην των οριζομένων υπό των Υπουργών υποδεικνύονται υπό των οικείων Συμβουλίων της Διοικήσεως αυτών. 2)Η Εκτελεστική Επιτροπή της Διεθνούς Εκθέσεως Θεσσαλονίκης «απαρτίζεται εκ 3 μελών, ως κάτωθι: 1)Εκ του Προέδρου του Διοικητικού συμβουλίου της Διεθνούς Εκθέσεως Θεσσαλονίκης, ως Προέδρου αναπληρουμένου εν περιπτώσει απουσίας ή κωλύματος υπό του Αντιπροέδρου τούτου. 2)Εκ του Αντιπροσώπου του Εμπορικού και Βιομηχανικού   Επιμελητηρίου   Θεσσαλονίκης  παρά  (Αντί της σελ. 276,01(δ) Σελ. 276,01(ε) Τεύχος 387-Σελ. 27 31 Διεθνής Έκθεση Θεσσαλονίκης Α.Ε. – XELEXPO Α.Ε. 18.Η.β.14-15 τω Διοικητικώ Συμβουλίω της Δ.Ε.Θ., προερχομένου εκ του Εμπορικού κλάδου του ως άνω Επιμελητηρίου, και  3)Εκ του αντιπροσώπου του Υπουργείου Οικονομικών. Αι αποφάσεις της εν λόγω Εκτελεστικής Επιτροπής λαμβάνονται παρόντων απάντων των μελών και του Προέδρου ταύτης». (36987/1045 της 9/21 Ιουν. 1967 αποφ. Υπ. Συντονισμού και Εμπορίου, ΦΕΚ Β΄ 408). 3)Η σύνθεσις της Εξελεγκτικής Επιτροπής παραμένει ως ορίζεται εις το άρθρ. 3 παρ. 4 του Ν.Δ. 2407/53, συνιστάται δε αύτη δι’ αποφάσεως του Υπουργού Βορείου Ελλάδος. Του Διοικητικού Συμβουλίου και της Εκτελεστικής Επιτροπής της Δ.Ε.Θ. μετέχουσι άνευ ψήφου: α)Ο Κυβερνητικός Επίτροπος ασκών τα εκ των κειμένων διατάξεων (άρθρ. 4 Ν.Δ. 2407/53 ως ετροποποιήθη υπό του άρθρ. 1 του Ν.Δ. 3326/55) καθήκοντα αυτού, β)ο Διευθυντής της Δ.Ε.Θ. Το Διοικητικόν Συμβούλιον και η Εκτελεστική Επιτροπή δύναται να καλή όπως μετέχωσι των συνεδριάσεων των ως ειδικοί Εισηγηταί οι Προϊστάμενοι των Δ/νσεων της Δ.Ε.Θ. Χρέη Γραμματέως του Διοικητικού Συμβουλίου και της Εκτελεστικής Επιτροπής ασκούν ανώτεροι υπάλληλοι της Διεθνούς Εκθέσεως Θεσσαλονίκης οριζόμενοι δι’ αποφάσεως των ως άνω συλλογικών οργάνων και αναπληρούμενοι υπό εισηγητών. Ως βοηθοί γραμματέων δύνανται να κληθούν ομοίως υπάλληλοι της Δ.Ε.Θ. γνωρίζοντες στενογραφίαν. Άρθρ.2.-Την δημοσίευσιν και εκτέλεσιν του παρόντος ανατίθεμεν εις τον Ημέτερον επί του Εμπορίου Υπουργόν.